Návrh komuniké

	Vláda Slovenskej republiky na svojom zasadnutí dňa ........................ 2006 prerokovala a schválila návrh zmien Štatútu Haagskej konferencie medzinárodného práva súkromného z 15.07.1955.

	Hlavným účelom zmien je zosúladiť Štatút so súčasným fungovaním a praxou Haagskej konferencie medzinárodného práva súkromného  a  upraviť členstvo jednotlivých štátov a  regionálnych organizácií ekonomickej integrácie v Haagskej konferencii medzinárodného práva súkromného, ktoré vznikli v dôsledku vyslovenia požiadavky Európskeho spoločenstva stať sa členom  Haagskej konferencie medzinárodného práva súkromného.